
	Λεχαινά   27/10/2026

Προς την Δημοτική Επιτροπή
ΔΗΜΟΥ Ανδραβίδας Κυλλήνης

	ΘΕΜΑ :  Έγκριση υποβολής Πίνακα ΙΙ «Έργα που προτείνονται για ένταξη στο Υποπρόγραμμα Ο.Τ.Α» και του σχετικού Αιτήματος στο πλαίσιο του Ειδικού Προγράμματος Φυσικών Καταστροφών του ΥΠ.Ε.Σ. σχετικά με την  Αποκατάσταση Βλαβών Υποδομών Δήμου Ανδραβίδας-Κυλλήνης από τις θεομηνίες Φεβρουαρίου 2026

	



Ο κ. Δήμαρχος - Πρόεδρος της Δημοτικής Επιτροπής κ. Λέντζας Ιωάννης, εισηγούμενος το εν θέματι εξέθεσε στην Επιτροπή τα ακόλουθα:
Με την υπ. αρ. Α4100/14.10.2026 (ΑΔΑ: 6ΔΙΟ46ΝΠΙΘ-ΖΕΩ) Απόφαση του Γενικού Γραμματέα Πολιτικής Προστασίας ο Δήμος Ανδραβίδας - Κυλλήνης κηρύχτηκε σε κατάσταση Έκτακτης Ανάγκης Πολιτικής Προστασίας, για την διαχείριση των συνεπειών (πλημμύρες, κατολισθήσεις, καταστροφές) που προέκυψαν από την εκδήλωση έντονων καιρικών φαινομένων (ισχυρές βροχοπτώσεις, πλημμύρες)  καθώς εξακολουθούν να ισχύουν οι λόγοι κήρυξης και το έργο της διαχείρισης των συνεπειών (πλημμύρες) που προέκυψαν από έντονα καιρικά φαινόμενα (ισχυρές βροχοπτώσεις) που εκδηλώθηκαν κατά τον μήνα Φεβρουάριο 2026.
Σύμφωνα με τα οριζόμενα της αριθμ. 2335/08.02.2024 (Β΄ 937) τροποποίηση της αριθμ 43903/27.04.2022 Κοινής Απόφασης των Υπουργών Οικονομικών, Ανάπτυξης και Επενδύσεων, Περιβάλλοντος και Ενέργειας, Εσωτερικών με θέμα «Έγκριση Ειδικού Προγράμματος Φυσικών Καταστροφών:
Στόχοι και Σύστημα Διαχείρισης» (Β΄2112), καθορίζεται η διαδικασία χρηματοδότησης των πληγέντων υποδομών των ΟΤΑ από φυσικές καταστροφές.
Συγκεκριμένα, στο άρθρο 2 της ανωτέρω απόφασης προβλέπονται μεταξύ άλλων οι δικαιούχοι του Προγράμματος, οι επιλέξιμες δαπάνες, οι φορείς χρηματοδότησης καθώς και η διαδικασία υποβολής προτάσεων για χρηματοδότηση των δικαιούχων από το Υπό-Πρόγραμμα Υποδομών ΟΤΑ.  
Σύμφωνα με το Α.Π. :ΠΔΕ/ΔΑΠ/55909/413/18-02-2026 έγγραφος της Διεύθυνσης Αναπτυξιακού Προγραμματισμού της ΠΔΕ με θέμα: Ενέργειες Αντιμετώπισης επιπτώσεων από τις πλημμύρες Φεβρουαρίου 2026 ΣΑΝΠ801 προβλέπεται αναλυτικά η Διαδικασία Υποβολής Προτάσεων ως ακολούθως :

Για την υποβολή πρότασης των δυνητικών δικαιούχων για χρηματοδότηση απαιτείται: 
Α. Η κήρυξη της περιοχής σε κατάσταση έκτακτης ανάγκης ή η οριοθέτησή της ως πληγείσας από θεομηνία 
Β. Η σύσταση και συγκρότηση Επιτροπής Καταγραφής Ζημιών: 
• Την καταγραφή ζημιών σε υποδομές αρμοδιότητας των ΟΤΑ με εκτίμηση κόστους επαναφοράς των πληγεισών υποδομών σε λειτουργική κατάσταση. 
• Τη συγκέντρωση απαραίτητων δικαιολογητικών και προετοιμασία φακέλου έργου (εκθέσεις αυτοψίες-χάρτης-φωτογραφική τεκμηρίωση-αναλυτική εκτίμηση του κόστους). 
• Την προετοιμασία ΠΙΝΑΚΑ Ι, «ΠΙΝΑΚΑΣ ΚΑΤΑΓΡΑΦΗΣ ΖΗΜΙΩΝ ΣΕ ΥΠΟΔΟΜΕΣ ΟΤΑ ΠΟΥ ΕΧΟΥΝ  ΠΛΗΓΕΙ ΑΠΟ ΦΥΣΙΚΗ ΚΑΤΑΣΤΡΟΦΗ ΑΠΟ ΤΗΝ ΕΠΙΤΡΟΠΗ ΚΑΤΑΓΡΑΦΗΣ ΖΗΜΙΩΝ». (όπου καταγράφεται η πληγείσα υποδομή- χωροθέτηση- φορέας αρμοδιότητας του έργου, περιγραφή των ζημιών και εκτίμηση του κόστους επαναφοράς των κατεστραμμένων υποδομών) 
• Την υποβολή ΠΙΝΑΚΑ Ι στον αρμόδιο Αντιδήμαρχο Πολιτικής Προστασίας, για την περαιτέρω διαβίβαση του ΠΙΝΑΚΑ Ι στην Δ/νση Τεχνικών Έργων του Δήμου για την υλοποίηση των επόμενων ενεργειών, σύμφωνα με το ΦΕΚ 2112Β’/28.04.2022.

Γ. Η προετοιμασία από τις τεχνικές υπηρεσίες των ΟΤΑ, του ΠΙΝΑΚΑ ΙΙ «ΕΡΓΑ ΠΟΥ ΠΡΟΤΕΙΝΟΝΤΑΙ ΓΙΑ  ΕΝΤΑΞΗ ΣΤΟ ΥΠΟ-ΠΡΟΓΡΑΜΜΑ ΟΤΑ» ως εξής: 
• Αποδοχή ή τροποποίηση στοιχείων έργου που περιλαμβάνεται στον ΠΙΝΑΚΑ Ι που έχει υποβληθεί  από την Επιτροπή Καταγραφής Ζημιών σε Υποδομές ΟΤΑ. 
Δ. Η έγκριση του ΠΙΝΑΚΑ ΙΙ από τη Δημοτική Επιτροπή.  
Δεδομένου ότι η Επιτροπή Καταγραφής Ζημιών του Δήμου Ανδραβίδας-Κυλλήνης, ολοκλήρωσε τον φάκελο της πρότασης με αντικείμενο την Αποκατάσταση Βλαβών Υποδομών Δήμου Ανδραβίδας-Κυλλήνης από τις θεομηνίες Φεβρουαρίου 2026 απαιτείται σύμφωνα με τα ανωτέρω η έγκριση από το σώμα του ΠΙΝΑΚΑ ΙΙ και η υποβολή του αιτήματος προς την Δ/νση Αναπτυξιακού Προγραμματισμού ΠΔΕ για ένταξή τους στο Υπο-Πρόγραμμα ΟΤΑ με φορέα χρηματοδότησης την Περιφέρεια Δυτικής Ελλάδας
Με βάση τα ανωτέρω καλούμε το σώμα για :

1) Την έγκριση του ΠΙΝΑΚΑ ΙΙ που έχει συμπληρωθεί σύμφωνα με τη κείμενη νομοθεσία.
2) Την έγκριση υποβολής αιτήματος χρηματοδότησης στην Δ/νση Αναπτυξιακού Προγραμματισμού της ΠΔΕ.
3) Την εξουσιοδότηση του Δημάρχου Κου Λέντζα Ιωάννη να προβεί σε όλες τις απαραίτητες ενέργειες για την υλοποίηση των ανωτέρω ενεργειών.




	
	Λεχαινά 27/10/2026
Ο συντάξας


Ε. Αθανασόπουλος

